Diari Oficial de la Generalitat Valenciana


Sumari del DOGV 4517, del 09-06-2003 (2003/6524)

ORDRE de 29 d'abril del 2003, de la Conselleria de Medi Ambient, per la qual es declaren 5 microreserves vegetals a la província d'Alacant.
-------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2003/04/29/(1)/dof/vci/html**

### Dades del document

Número de DOGV
:   4517

Data del DOGV
:   09-06-2003

Secció del DOGV
:   I. DISPOSICIONS GENERALS

Número del document
:   2003/6524


Data del document
:   29-04-2003

Organisme emissor
:   Conselleria de Medi Ambient

Tipus de document
:   Ordre

Anàlisi jurídica

 Descriptors 

:   * Agres
    * Calp
    * Crevillent
    * Guardamar de la Safor
    * espècie protegida
    * reserva natural
    * legislació
    * protecció de la flora

ORDRE de 29 d'abril del 2003, de la Conselleria de Medi Ambient, per la qual es declaren 5 microreserves vegetals a la província d'Alacant. [2003/6524]
  
Mitjançant el Decret 218/1994, de 17 d'octubre, del Govern Valencià (DOGV núm. 2379, de 3 de novembre de 1994), es va crear la figura de protecció d'espècies denominada microreserva vegetal.
  
Posteriorment, l'Ordre de 7 de desembre de 1995, de la Conselleria d'Agricultura i Medi Ambient (DOGV núm. 2658, de 2 de gener de 1995), va establir la regulació de la senyalització d'aquestes microreserves.
  
Els distints estudis realitzats durant diversos anys per investigadors especialistes sobre la situació de les poblacions dels taxons vegetals endèmics, rars o amenaçats en l'àmbit de la Comunitat Valenciana, han orientat sobre les prioritats per a l'establiment de microreserves.
  
Prospeccions recents sobre terrenys de titularitat pública han acabat de perfilar les parcel·les que es consideren òptimes per a formar part de la xarxa de microreserves de flora de la Comunitat Valenciana.
  
Durant la tramitació de la present ordre s'han complit els passos procedimentals establits en l'article cinqué del Decret 218/1994, i totes les microreserves que es declaren compleixen els requisits exigits en l'article tercer del decret esmentat.
  
Per tot l'anterior, vist el que estableix el Decret 218/1994, de 17 d'octubre, del Govern Valencià, pel qual es crea la figura de protecció d'espècies denominada microreserva vegetal i a proposta de la Direcció General de Planificació i Gestió del Medi,
  
ORDENE
  
Primer
  
Es declaren en la província d'Alacant les microreserves vegetals enunciades a continuació:
  
Alt de la Cava
  
Coll del Faixuc
  
Dunes de Guardamar
  
El Fondó - Els Racons
  
Lloma del Cavall
  
Aquestes microreserves queden definides en l'annex, on s'especifiquen els termes següents:
  
Denominació
  
Límits. quan s'indiquen coordenades, aquestes es refereixen a la projecció UTM sobre el fus 30, datum europeu.
  
Superfície projectada, expressada en hectàrees
  
Terme municipal
  
Titularitat del terreny
  
Espècies i unitats de vegetació que són objecte prioritari de conservació. Per a les unitats de vegetació s'especifica el corresponent codi Natura 2000 de la Directiva 97/62/CEE i del Reial Decret 1193/1998, de 12 de juny (BOE núm. 151 del 25.06.98). Els codis amb asterisc identifiquen tipus d'hàbitats prioritaris en l'àmbit de la Unió Europea.
  
Pla de gestió, actuacions de conservació i limitacions d'ús
  
Segon
  
No es consideraran com a part de les microreserves, les pistes forestals o carreteres i les construccions (edificacions, vèrtexs geodèsics, antenes...) preexistents dins dels límits establits per a cada una d'aquestes.
  
Tercer
  
D'acord amb l'Ordre de 7 de desembre de 1995, de la Conselleria d'Agricultura i Medi Ambient, per la qual es regula la senyalització de les microreserves de flora (DOGV núm. 2658, de 2 de gener de 1995), es procedirà a la instal·lació dels corresponents senyals i elements d'indicació de límits.
  
Quart
  
Sense minva de la possibilitat d'aplicar altres mesures addicionals, la conservació de la microreserva comportarà l'execució de les actuacions indicades en els plans de gestió, dins de les possibilitats que permeten les lleis anuals de pressuposts generals de la Generalitat Valenciana. Igualment, per a l'adequada conservació i gestió, s'estableixen, en els plans de gestió, limitacions d'ús.
  
Cinqué
  
L'existència de la microreserva no implica prohibició per a l'exercici de la caça. No obstant això, a iniciativa dels titulars de l'aprofitament cinegètic, tramitada i informada des del Servei Territorial, podrà establir-se una resolució de la Direcció General de Planificació i Gestió del Medi per la qual s'eximisca del pagament de la part de matrícula del vedat corresponent la superfície ocupada per la microreserva i el perímetre addicional que puguen proposar a l'efecte, que constituiran una zona de reserva cinegètica amb caràcter permanent, sense que això implique una reducció de la superfície del terreny tancat del qual forma part.
  
Sisé
  
Per a evitar el trepig generalitzat de les microreserves, que podria perjudicar el normal desenvolupament de les poblacions de plantes rares, endèmiques o amenaçades, queda prohibit eixir-se de les sendes o camins existents. Atés el paper substancial que els invertebrats i els fongs tenen a l'hora d'assegurar el correcte funcionalisme de les microreserves, queda prohibida la captura o recol·lecció. Es podran autoritzar excepcions a aquestes prohibicions generals amb fins educatius, científics o conservacionistes.
  
Seté
  
Correspon la gestió d'aquestes microreserves al Servei Territorial de la Conselleria de Medi Ambient a Alacant. Igualment, correspon al director territorial concedir les autoritzacions corresponents per a la realització d'activitats educatives, científiques i conservacionistes que s'hagen d'efectuar en la microreserva, o per a l'alçament excepcional de prohibicions establides en aquesta ordre. En el cas que es tracte de peticions d'activitats per a diverses zones entre les que estiga inclosa la microreserva, i que afecten dues o més províncies, correspondrà concedir les autoritzacions a la Direcció General de Planificació i Gestió del Medi.
  
València, 29 d'abril del 2003
  
El conseller de Medi Ambient
  
FERNANDO MODREGO CABALLERO
  
ANNEX
  
MICRORESERVA: ALT DE LA CAVA
  
Límits: la microreserva queda delimitada pel polígon els vèrtexs del qual tenen les següents coordenades UTM sobre el fus 30, datum europeu:
  
Vèrtex X Y
  
1 420170 4294155
  
2 997681 4294184
  
3 613427 4294242
  
4 710294 4294122
  
5 674064 4294091
  
6 677766 4294103
  
7 084515 4294004
  
8 654358 4293959
  
9 229996 4293973
  
20 812589 4293975
  
18 358778 4293947
  
Superfície projectada: 14,341 ha
  
Terme municipal: Agres.
  
Titularitat: forest de la Generalitat Valenciana Al-1003, ?Ombria o Mariola?, núm. 47 del Catàleg de Forests d'Utilitat Pública.
  
Espècies prioritàries: Campanula rotundifolia subsp. aitanica, Orchis tenera, Sàlvia blancoana subsp. mariolensis i Valeriana tuberosa.
  
Unitats de vegetació prioritàries:
  
- Matolls termomediterranis i preestèpics, Armerio-Salvietum mariolensis (codi Natura 2000: 5330).
  
- Prats calcaris càrstics o basòfils de l'Alysso-Sedion albi, Sileno secundiflorae-Tunicetum saxifragae (codi Natura 2000: 6110\*).
  
- Formacions herbàcies seques seminaturals i fàcies de matoll, Teucrio pseudochamaepitys-Brachypodietum retusi (codi Natura 2000: 6220\*).
  
- Despreniments rocosos mediterranis occidentals, Resedetum valentinae, (codi Natura 2000: 8130).
  
- Pendent rocoses calcícoles, Jasionetum foliosae (codi Natura 2000: 8210).
  
- Boscs mediterranis de Taxus baccata (codi Natura 2000: 9580\*).
  
Pla de gestió
  
Actuacions de conservació:
  
Establiment de cartell informatiu amb recomanacions.
  
Recol·lecció periòdica de llavors de les espècies prioritàries i depòsit en banc de germoplasma.
  
Mostratge fitosociològic periòdic de les principals unitats de vegetació existents.
  
Reforçament poblacional de les espècies integrants de la comunitat vegetal Fraxino orni-Quercetum fagineae (boscs mediterranis de Taxus baccata, codi Natura 2000: 9580\*)
  
Limitacions d'ús:
  
Les establides en la normativa reguladora del Parc Natural de la Serra de Mariola.
  
L'accés a la microreserva queda restringit als camins ja existents a fi d'evitar els processos erosius en la resta de la microreserva.
  
La Direcció del Parc Natural, o si és procedent els organismes competents de la Conselleria, podran exigir als que vagen a realitzar activitats de qualsevol naturalesa a la microreserva, que aporten un informe científic sobre les repercussions de l'activitat sobre la flora o vegetació; igualment, podran sotmetre a informe tècnic d'especialistes aquestes peticions, fins i tot en el cas de no exigir l'informe científic.
  
MICRORESERVA: COLL DEL FAIXUC
  
Límits: la microreserva queda delimitada pel polígon els vèrtexs del qual tenen les següents coordenades UTM sobre el fus 30, datum europeu:
  
Vèrtex X Y
  
1 777253 4281664
  
2 412899 4281886
  
3 268637 4281746
  
4 960577 4281619
  
5 648347 4281512
  
Superfície projectada: 6,169 ha
  
Terme municipal: Calp.
  
Titularitat: forest de la Generalitat Valenciana Al-1026, ?Mascarat?, núm. 106 del Catàleg de Forests d'Utilitat Pública.
  
Espècies prioritàries: Centaurea rouyi i Ophrys dianica.
  
Unitats de vegetació prioritàries:
  
- Matolls termomediterranis i preestèpics, Erico-Lavanduletun dentatae, (codi Natura 2000: 5330).
  
- Prats calcaris càrstics o basòfils de l'Alysso-Sedion albi, Sedetum micrantho-sediformis (codi Natura 2000: 6110\*).
  
- Formacions herbàcies seques seminaturals i fàcies de matoll, Teucrio pseudochamaepitys-Brachypodietum retusi (codi Natura 2000: 6220\*).
  
Pla de gestió
  
Actuacions de conservació:
  
Establiment de cartell informatiu amb recomanacions.
  
Recol·lecció periòdica de llavors de les espècies prioritàries i depòsit en banc de germoplasma.
  
Mostratge fitosociològic periòdic de les principals unitats de vegetació existents.
  
Reforç poblacional de les espècies integrants dels hàbitats prioritaris, en especial orquídies i bulboses.
  
Limitacions d'ús:
  
Queda prohibida la realització d'aprofitaments fusters.
  
No podran realitzar-se aclarides o labors silvícoles dins de la microreserva, exceptuats els casos següents:
  
a. Programació de tasques de naturalització i recuperació dels matolls característics de la zona, amb eliminació selectiva i progressiva dels peus menys desenvolupats dels pins, evitant l'alteració del perfil del sòl i del matoll ja consolidat.
  
b. Extraccions per motius fitosanitaris o per a evitar danys per caiguda sobre les persones o les poblacions d'espècies protegides o amenaçades.
  
c. Aclarides del pinar postincendi, en el cas que la zona sofrira incendis forestals. Aquestes aclarides hauran de constar d'un programa específic multianual.
  
En el cas que es dissenyen o realitzen en les voltants aclarides de vegetació o altres mesures de reducció de la combustibilitat, es respectarà un ràdio mínim de 100 metres al voltant del perímetre de la microreserva dins de la forest d'utilitat pública, en el qual aquestes activitats estiguen sensiblement atenuades.
  
En el cas que s'observe que l'activitat tradicional de pasturatge cause danys significatius a la vegetació o a les espècies de major interés, podran establir-se mesures específiques per a evitar-ne l'impacte o reduir-lo.
  
MICRORESERVA: DUNES DE GUARDAMAR
  
Límits: la microreserva queda delimitada pel polígon els vèrtexs del qual tenen les següents coordenades UTM sobre el fus 30, datum europeu:
  
Vèrtex X Y
  
1 961606 4221799
  
2 678444 4221998
  
3 072146 4222171
  
4 709705 4222214
  
5 438396 4222354
  
6 386726 4222358
  
7 378876 4221835
  
Superfície projectada: 19,92 ha
  
Terme municipal: Guardamar.
  
Titularitat: domini públic maritimoterrestre i forest de la Generalitat Valenciana Al-1044, núm. 43 del Catàleg de Forests d'Utilitat Pública, ?Dunes de Guardamar?.
  
Espècies prioritàries: Limonium delicatulum, Linaria arabiniana i Periploca angustifolia.
  
Unitats de vegetació prioritàries:
  
- Pastius salins mediterranis, Juncetalia maritimi, Schoeno nigricantis-Plantaginetum crassifoliae, (codi Natura 2000: 1410).
  
- Estepes salines mediterrànies, Limonietalia (codi Natura 2000: 1510\*).
  
- Dunes fixes de litoral del Crucianellion maritimae, Lotus cretici-Crucianelletum maritimae (codi Natura 2000: 2210).
  
- Dunes amb gespes de Malcolmietalia, Sileno ramosissimae-Laguretum ovati (codi Natura 2000: 2230).
  
- Dunes litorals amb Juniperus spp. (codi Natura 2000: 2250\*).
  
- Dunes amb boscs de Pinus pinea o Pinus pinaster (codi Natura 2000: 2270\*).
  
Pla de Gestió
  
Actuacions de conservació:
  
Establiment de cartell informatiu amb recomanacions.
  
Condicionament de les sendes prèviament existents per al seu aprofitament com a recurs d'educació ambiental.
  
Neteja i retirada de runes presents dins de la microreserva.
  
Recol·lecció periòdica de llavors de les espècies prioritàries i depòsit en banc de germoplasma.
  
Eliminació d'espècies al·lòctones.
  
Mostratge fitosociològic periòdic de les principals unitats de vegetació existents.
  
Reforç poblacional de les espècies integrants de la comunitat vegetal Rubio longifoliae-Juniperetum lyciae (dunes litorals amb Juniperus spp., codi Natura 2000: 2250\*).
  
Reforç poblacional de les poblacions de Limonium sp. pl. i Periploca angustifolia.
  
Limitacions d'ús:
  
L'accés a la microreserva queda restringit als camins ja existents a fi d'evitar els processos erosius en la resta de la microreserva.
  
Queda prohibit qualsevol moviment de terres o inundacions artificials, que podrien provocar un canvi en el grau de salinitat i fer desaparéixer les poblacions de Limonium sp.pl.
  
MICRORESERVA: EL FONDÓ - ELS RACONS
  
Límits: la microreserva queda delimitada pel polígon els vèrtexs del qual tenen les següents coordenades UTM sobre el fus 30, datum europeu:
  
Vèrtex X Y
  
1 951368 4229303
  
2 179705 4229327
  
3 934601 4229362
  
4 850065 4229365
  
5 372712 4229355
  
6 572570 4229341
  
7 920439 4229308
  
8 093484 4229033
  
9 421294 4228937
  
89 980010 4228809
  
54 434632 4228790
  
21 602952 4228895
  
99 569099 4228906
  
Superfície projectada: 20 ha
  
Terme municipal: Crevillent.
  
Titularitat: forest propietat de la Generalitat Valenciana.
  
Espècies prioritàries: Halopeplis amplexicaulis i Ruppia marítima.
  
Unitats de vegetació prioritàries:
  
- Llacunes costeres, Ruppietum maritimae (codi Natura 2000: 1150\*).
  
- Pastius salins mediterranis, Halopeplidetum amplexicauilis (codi Natura 2000: 1510\*).
  
- Matolls halòfils mediterranis i termoatlàntics, Frankenio - Arthrocnemetum macrostachyi (codi Natura 2000: 1420).
  
Pla de gestió
  
Actuacions de conservació:
  
Establiment de cartell informatiu amb recomanacions.
  
Condicionament de les sendes prèviament existents per al seu aprofitament com a recurs d'educació ambiental.
  
Recol·lecció periòdica de llavors de les espècies prioritàries i depòsit en banc de germoplasma.
  
Mostratge fitosociològic periòdic de les principals unitats de vegetació existents.
  
Reforç poblacional de les espècies integrants dels hàbitats prioritaris, en especial de les poblacions de Limonium sp. pl.
  
Limitacions d'ús:
  
Les establides en la normativa reguladora del Parc Natural del Fondo.
  
L'accés a la microreserva queda restringit als camins ja existents a fi d'evitar els processos erosius en la resta de la microreserva.
  
La Direcció del Parc Natural, o si és procedent els organismes competents de la Conselleria, podran exigir als que vagen a realitzar activitats de qualsevol naturalesa en la microreserva, que aporten un informe científic sobre les repercussions de l'activitat sobre la flora o vegetació; igualment, podran sotmetre a informe tècnic d'especialistes aquestes peticions, fins i tot en el cas de no exigir l'informe científic.
  
Les accions recollides en el projecte LIFE-Naturaleza Pla coordinat d'actuacions urgents per a la conservació de la rosseta a la Comunitat Valenciana que puguen traginar moviments de terres o inundacions artificials, hauran de minimitzar l'efecte negatiu sobre les poblacions naturals d'Halopeplis amplexicaulis o de Limonium sp. pl.
  
MICRORESERVA: LLOMA DEL CAVALL
  
Límits: la microreserva queda delimitada pel polígon els vèrtexs del qual tenen les següents coordenades UTM sobre el fus 30, datum europeu:
  
Vèrtex X Y
  
1 796753 4292792
  
2 361885 4292767
  
3 853776 4292822
  
4 228357 4292877
  
5 072368 4293043
  
6 299436 4293122
  
7 842329 4293137
  
8 547478 4293028
  
9 263934 4292950
  
52 170781 4292917
  
Superfície projectada: 13,251 ha
  
Terme municipal: Agres.
  
Titularitat: forest de la Generalitat Valenciana Al-1003, ?Ombria o Mariola?, núm. 47 del Catàleg de Forests d'Utilitat Pública.
  
Espècies prioritàries: Armeria alliacea subsp. alliacea, Fritillaria hispaica, Merendera montana i Salvia blancoana subsp. mariolensis.
  
Unitats de vegetació prioritàries:
  
- Matolls termomediterranis i preestèpics, Armerio-Salvietum mariolensis (codi Natura 2000: 5330).
  
- Prats calcaris càrstics o basòfils de l'Alysso-Sedion albi, Sileno secundiflorae-Tunicetum saxifragae (codi Natura 2000: 6110\*).
  
- Formacions herbàcies seques seminaturals i fàcies de matoll, Teucrio pseudochamaepitys-Brachypodietum retusi (codi Natura 2000: 6220\*).
  
Pla de gestió
  
Actuacions de conservació:
  
Recol·lecció periòdica de llavors de les espècies prioritàries i depòsit en banc de germoplasma.
  
Mostratge fitosociològic periòdic de les principals unitats de vegetació existents.
  
Reforç poblacional de les espècies integrants dels hàbitats prioritaris, en especial orquídies i bulboses.
  
Limitacions d'ús:
  
Les establides en la normativa reguladora del Parc Natural de la Serra de Mariola.


Còpia Permalink ELI